VENDIM
Nr. 1/2020

PËR DISA NDRYSHIME NË VENDIMIN E KUVENDIT NR. 86/2017 “PËR
CAKTIMIN E KRYESIVE TË KOMISIONEVE TË PËRHERSHME TË KUVENDIT”, TË NDRYSHUAR

Në mbështetje të nenit 78, pika 1, të Kushtetutës, si dhe të neneve 21, pika 1, dhe 55, pikat 2, 3 dhe 4, të Rregullores së Kuvendit, me propozimin e Kryetarit të Grupit Parlamentar të Partisë Socialiste,

KUVENDI
I REPUBLIKËS SË SHQIPËRISË

VENDOSI:

Në pikën I të vendimit të Kuvendit nr. 86/2017 “Për caktimin e kryesive të komisioneve të përhershme të Kuvendit”, të ndryshuar, bëhet këto ndryshime:
[bookmark: _GoBack]I. Deputetja Milva Ekonomi caktohet kryetare në Komisionin për Ekonominë dhe Financat.
II. Deputetja Mirela Kumbaro caktohet zëvendëskryetare në Komisionin për Edukimin dhe Mjetet e Informimit Publik.
III. Ky vendim hyn në fuqi menjëherë.

KRYETAR
Gramoz Ruçi
Miratuar në datën 20.1.2020.








